**Projekta “Tehniskās bāzes un operatīvo dienestu speciālistu fiziskās kapacitātes uzlabošana Latvijas un Lietuvas pierobežas reģionā” idejas apraksts**

**Projekta vispārīgais mērķis** – ir uzlabot operatīvo dienestu speciālistu zināšanas un fizisko sagatavotību, stiprinot kapacitāti un nodrošinot sadarbību ārkārtas situācijās pierobežas reģionā.

**Projekta apakšmērķi:**

* Izveidot nepieciešamo treniņ bāzi fiziskās sagatavotības līmeņa paaugstināšanai operatīvo dienestu speciālistiem;
* Stiprināt operatīvo dienestu speciālistu kapacitāti, organizējot dažāda veida sporta nometnes, seminārus, sacensības;

**Projekta īstenošanā iesaistīti 3 partneri** – Jelgavas pilsētas dome (vadošais partneris), Latvija Valsts ugunsdzēsības un glābšanas dienests un Lietuvas VUGD Šauļu apgabala brigāde.

**Projektā īstenošanā iesaistītie partneri projekta ietvaros plāno**:

1. Izveidot nepieciešamo treniņu bāzi nepieciešamo fizisko iemaņu pilnveidošanai operatīvo dienestu speciālistiem, pielāgojot Jelgavas Tehnoloģiju vidusskolas stadionu atbilstošām prasībām (skrejceliņu izveide; glābšanas tornis; *cross-fit* aprīkojums utt.).
2. Iegādāties speciāli aprīkotu transportlīdzekli Lietuvas VUGD Šauļu apgabala brigādei.
3. Organizēt vietēja un starptautiska līmeņa sacensības, nometnes, apmācības operatīvo dienestu speciālistiem, iesaistot arī dažāda vecuma bērnus un jauniešus, veicinot viņu tālāku interesi operatīvi dienestu ikdienas darba procesu.
4. Apmācīt operatīvo dienestu speciālistus/trenerus izveidotās treniņ bāzes pielietošanā un atsevišķu nodarbību nodrošināšanai jauniešiem.
5. Izglītots un informēt sabiedrību (sevišķi jauniešus) par rīcībām dažādās situācijās (apmaldoties mežā; pirmās palīdzības sniegšanā utt.), kā arī izveidot interaktīvu vidi patstāvīgas fiziskās sagatavotības iemaņu pilnveidošanai izveidotajā treniņ bāzē.

**Projekta budžets**

Projekta kopējās izmaksas ir *586 714.59* *euro*, no tām Jelgavas pilsētas pašvaldības projekta izmaksas – *312 859.59 euro,* t.sk. *265 930.65 euro* (85%) ir Eiropas Reģionālās attīstības fonda finansējums, *15 642.98 euro* (5%) ir Valsts budžeta dotācija un *31 285.94 euro* (10%) – Jelgavas pilsētas pašvaldības līdzfinansējums.

**Plānotais Projekta īstenošanas laiks**: 20 mēneši (01.11.2017. – 31.07.2019.)